Berlingske Tidende, 1835-11-12
Med de sidste Madrider-Efterretninger er Dronning-Regentindens Decret og Jndkaldelsen af 100,000 Mand tillige indløbet. Jfølge samme indkaldes alle ugifte Spaniere og alle dem, der, uden at have Børn, ere Enkemænd, mellem det 18de og det 40de Aar, til Tjeneste i Armeen og behandles fra Decretets Datum af som Soldater; af disse skulle 100,000 Mand strax organiseres og indtræde i activ Tjeneste; ved Erlæggelsen af 4000 Realer, der skulle anvendes til Troppernes Eqvipering, kan en Spanier kjøbe sig fri for Tjenesten. De 100,000 Mand, der strax træde under Vaaben, ere i Fremtiden aldeles løste fra Forpligtelsen, ved den active Hærs Rekruttering at stille sig, samt fra at deeltage i Provindsial-Militsen. Jnden de første fire Maaneders Forløb efter den nuværende Krigs Tilendebringelse skulle alle de, ved denne Lejlighed Jndkaldte afskediges, hvis ikke allerede forinden saadan Afskedigelse lidt efter lidt har fundet Sted. De, der ved Afskedigelsen faae et godt Vidnesbyrd om deres Opførsel, og som forpligte sig til at tjene sex Aar i Nationalgarden, skulle nyde en maanedlig Godtgjørelse af 20 Realer, en saadan Godtgjørelse skal ogsaa blive dem til Deel, der under lignende Betingelser forpligte sig til sex Aars videre Tjeneste i den active Hær eller i Provindsial-Militsen. Decretet er dateret Prado den 24de October. Et Schema er tilføjet, efter hvilket Contingentet skal fordeles over de forskjellige Provindser. Det hedder, at Contracten der med Hensyn til de 100,000 Uniformer er indgaaet, blev undertegnet den 26de f. M. De første 40,000 Uniformer skulle være færdige indtil den 13de November, og de øvrige 60,000 efterhaanden indtil den første December, og da de, fra England sendte Geværer ligge færdige, vil denne overordentlige Udskrivning indtil den 1ste Januar kunne staae under Vaaben. Med Hensyn til Bestridelsen af de store Omkostninger ved denne Bevæbning, regner Madrider-Cabinettet, foruden paa de frivillige Bidrag, der endnu rigeligt indløbe, paa Løskjøbningssummerne, der ifølge Decretet kunne erlægges af de Velhavende, for derved at befries fra Krigstjenesten. – Jøvrigt gjentages den allerede meddeelte Efterretning, at Tropperne fra Manzanares og Des penna Perros, 8000 Mand stærke under General Espinoza, ere paa Marschen til de nordlige Provindser. – Den Enthusiasme, der har tilkjendegivet sig ved den theatralske Forestilling til Bedste for National-Subscriptionen, skal have været overordentlig stor. Dronning-Regentinden, der, ledsaget af Ministrene og den engelske Gesandt, traadte ind i sin Loge, blev hilst med Jubel. J Mellem Acterne bleve patriotiske, netop i denne Anledning componerede Sange afsjungne, og sluttelig blev fra Scenen et Digt fremsagt, til Høitideligholdelsen af en Sejr, som – ifølge indløbne Efterretninger - Dronningens Tropper have tilfægtet sig ved Lerin over Prætendenten. Ved Bortgangen fra Skuespilhuset erfarede man imidlertid, at det ikke havde stort at betyde med denne Sejr. Hr. Mendizavalhedder det i Correspondent-Efterretningerne – var omgivet af Mænd, der hidtil have hørt til de meest forskjellige politiske Partier. Han søgte saameget som muligt at sammensmelte dem, og i dette Øjemeed componerede han de mange, af Regjeringen udnævnte Commissioner paa en broget Maade. Saaledes læste man i Fortegnelsen paa Medlemmerne i en af disse Commissioner følgende Navne ved Siden af hinanden. Jsturiz, Falces, Ahumada og Miraflores. Hr. Jsturiz understøttede af alle Kræfter, saavelsom Hr. Galiano, det nye Ministerium. Cortes's Aabning skal for begge Kamrene foregaae i Procuradorernes Sessions-Sal. Herved vil Hr. Mendizaval bevise, at han endnu aldeles hylder de populaire Elementer. Fra Bayonne meldes af 31te f. M., at det christinske Dampskib Reyna-Gobernadora havde den 29de f. M. til San Sebastians Havn indbragt et engelskt Koffardiskib, der var ladet med Kanoner, Flinter og Krudt for Carlisterne. Don Carlos var den 22de f. M. i Foronda, og Cordova i Vittoria, ligeoverfor Carlisterne. 4000 Christinere havde besat Otesa, i Nærheden af Estella, for Dagen efter at bemægtige sig den, at Carlisterne ikke befatte By Estella. En senere Depesche, at 1ste d. M. gjentager, at man i Madrid virkelig har forsonet sig med Andalusiens Juntaer, og at Juntaen af Malaga endnu kun er tilbage. De portugisiske Hjelpetropper skulle have faaet Marsch-Ordre. General-Capitainen af Aragonien har den 22de f. M. i Calandra dannet tvende Colonner, hver paa 2000 Mand, for at bekæmpe Carlisterne. Den 23de f. M. slog man i Saragossa General-Marsch, fordi en stærk carlistisk Colonne havde viist sig nær Staden. Man frygtede i denne Stad for en Belering af Carlisterne. – Paa Grændsen var det blevet bekjendtgjort, at den spanske Regjering ikke længer forlangte nogen Hvervning i Frankerig. Man ventede snart at see Medlemmerne af Oberst Suarces opløste Legion gaae tilbage over Grændsen.